ᑎᑎᕋᖅᑐᖅ M. ᓚᕗᕆᓂᐅ 
ᐊᒥᓱᓄᑦ ᐊᕐᕌᒍᓄᑦ ᖃᐅᔨᓴᓂᕐᒧᑦ ᓚᐃᓴᓐᓯ ᓈᓴᐅᑎᖏᑦ: 02 029 24-R
ᐱᓕᕆᐊᖅ ᐊᑎᖓ:
ᐊᑯᓂᐅᔪᒧᑦ ᖃᐅᔨᓴᖃᑦᑕᕐᓂᖅ ᓯᓚᖓᓄ ᐊᓯᔾᔨᕐᓂᖓᓄᑦ ᐊᑦᑐᖅᑕᐅᔪᓂᑦ ᐅᑭᐅᑕᖅᑐᒥ ᓄᓇᖓᓂ ᐊᒻᒪ ᐊᒪᐃᑦ ᐊᕙᑎᖏᓐᓂ Cape Bounty, ᐃᓗᓪᓕᖅ
ᐃᓱᒪᒋᔭᐅᔪᑦ: 
2003−ᒥᓂᑦ, ᖃᐅᔨᓴᕐᓂᖃᖃᑦᑕᖅᑐᒍᑦ ᐅᕙᓂ Cape Bounty ᐅᑭᐅᑕᖅᑐᒥ ᐃᒪᖃᕐᕕᓂᑦ ᖃᐅᔨᓴᕐᕕᒃ (CBAWO) ᑐᑭᓯᓗᒋᑦ ᐊᑦᑐᖅᑕᐅᔪᑦ ᓯᓚᖓᓄ ᐊᓯᔾᔨᕐᓂᖓᓄᑦ ᓄᓇᖓᓂ ᐊᒻᒪ ᐃᒪᖃᕐᕕᐅᔪᓂᑦ. ᑖᓐᓇ ᐊᑯᓂᐅᔪᒧᑦ ᖃᐅᔨᓴᕐᓂᖅ ᑭᒡᒐᖅᑐᐃᔪᖅ ᐊᖏᓛᓂᑦ ᑎᑎᕋᖅᑕᐅᓯᒪᔪᓂᑦ ᐊᓯᔾᔨᖅᑐᓂᑦ ᑰᓐᓂᑦ ᐊᒻᒪ ᑕᓯᕐᓂᑦ ᓄᓇᕗᒻᒥ, ᐱᑕᖃᖅᑎᑎᓪᓗᑎ ᐱᒻᒪᕆᐅᔪᓂᑦ ᑐᑭᓯᔭᐅᓂᖏᓐᓄᑦᖃᓄᖅ ᑖᒃᑯᐊ ᐊᑐᖅᑕᐅᔪᑦ, ᐃᓚᒋᓪᓗᒋᑦ ᐃᖃᓗᐃᑦ ᐊᒻᒪ ᐱᕈᖅᑐᐃᑦ, ᖃᓄᐃᓕᒋᐊᕈᓐᓇᕐᓂᖏᓐᓄᑦ ᓯᓚᖓᓄᑦ ᐊᒻᒪ ᖁᐊᖑᐃᓐᓇᖅᑐᓄᑦ ᐊᓯᔾᔨᖅᑐᓄᑦ.
ᒫᓐᓇᔪᒥᑦ 21 ᐊᕐᕌᒍᓂᑦ ᑎᑎᕋᖅᓯᒪᔪᖃᓕᖅᑐᒍᑦ ᐊᐅᔭᒃᑯᑦ ᓯᓚᖓᓂ ᐆᓇᕐᓂᖏᓐᓄᑦ ᐊᒻᒪ ᓯᓚᓗᖃᑦᑕᕐᓂᖓᓄᑦ, ᐃᓚᒋᐊᕐᓗᒍ 10-18 ᐊᕐᕌᒍᓄᑦ ᑎᑎᕋᖅᑕᐅᓯᒪᔪᑦ ᑕᓯᕐᓂᑦ, ᓄᓇᖓᓂ ᐊᒻᒪ ᓄᓇᒥ ᐊᕙᑎᖏᓐᓂ ᖃᓄᐃᓕᓂᕆᖃᑦᑕᖅᑕᖏᓐᓄᑦ ᓯᓚᖓᓄᑦ ᐊᒻᒪ ᖁᐃᖑᐃᓐᓇᖅᑐᑦ ᐊᓯᕐᔨᕐᓂᖏᓐᓄᑦ. ᖃᐅᔨᓴᕐᓂᕆᔭᕗᑦ ᑕᑯᔅᓴᐅᑎᑦᑎᓯᒪᔪᑦ ᐊᐅᔅᓯᒪᔪᑦ ᖁᐊᖑᐃᓐᓇᖅᑐᑦ ᓄᓇᐃᑦ ᐊᓂᑎᑦᑎᕙᑦᑐᑦ ᐆᒪᔾᔪᑕᐅᔪᓐᓇᖅᑐᓂᑦ, ᐱᕈᖅᑐᒥᓂᑐᖃᕐᓂᑦ ᑳᐸᓐ, ᐊᒻᒪ ᒨᑯᕆ ᓯᓚᒧᑦ, ᑰᒐᓛᓄᑦ ᐊᒻᒪ ᑕᓯᕐᓄᑦ. ᑲᑎᓐᖓᔪᓂᑦ ᐃᑎᓂᖅᓴᒧᑦ ᐊᐅᑦᑐᓂᑦ, ᓄᓇᓂᑦ ᑎᓲᖅᑎᑦᑎᓂᖅᓴᐃᓕᖅᑐᑎ ᐊᒻᒪ ᑲᑕᖃᑦᑕᕐᓂᖏᓐᓄᑦ, ᐊᒻᒪ ᓴᖑᓂᖏᓐᓄᑦ ᓯᓚᓗᖃᑦᑕᕐᓂᖓ ᐊᒻᒪᖃᓐᓂᖃᑦᑕᕐᓂᖓ ᐊᓯᔾᔩᕙᓪᓕᐊᔪᑦ ᑰᒐᓛᑦ ᑰᓐᓂᖏᓐᓄᑦ, ᐃᒪᖓᓂ ᐱᐅᓂᖓᓂ ᐊᒻᒪ ᖃᓄᐃᓐᓂᕆᔭᖏᓐᓂ ᑕᓰᑦ ᐊᕙᑎᖏᑦ ᐊᒻᒪ ᐃᖃᓗᐃᑦ ᐱᑕᖃᕐᓂᖏᓐᓄᑦ. ᑖᒃᑯᐊ ᓄᓇᖏᑦ, ᐃᒪᖓ ᐊᒻᒪ ᐊᕙᑎᖏᑦ ᐊᓯᔾᔨᖅᑐᑦ ᓂᕆᐅᒋᔭᐅᔪᑦ ᑲᔪᓯᓂᐊᖅᑐᑎ ᓯᕗᓂᔅᓴᒥ ᓯᓚᖓᓄ ᐅᖅᑰᓯᕙᓪᓕᐊᓂᖓᓄᑦ. ᖃᐅᔨᓴᖅᑎᖏᑦ CBAWO ᐊᒻᒪ ᐱᓕᕆᖃᑎᕗᑦᖃᓇᑕᓕᒫᒥ ᐊᒻᒪ ᓯᓚᕐᔪᐊᒥ, ᑲᔪᓯᑎᑦᑎᔪᑦ ᐊᑐᖅᑐᑎ ᐊᑐᖅᑕᐅᓚᐅᖅᓯᒪᖏᑦᑐᓂᑦ ᑕᑯᓯᒪᔭᑦᑎᓐᓂ, ᑲᑐᑎᖃᑎᒋᓪᓗᒋᑦ ᓴᓇᓗᑕ ᐱᔭᕇᖅᓯᒪᓂᖅᓴᓂᑦ ᑐᑭᓯᔭᐅᓂᖏᓐᓄᑦ ᖃᓄᖅ ᓄᓇᖓ ᐊᒻᒪ ᐃᒪᖓ ᐱᕙᓪᓕᐊᓂᖃᕐᓂᖏᓐᓄᑦ ᐊᒻᒪ ᐊᕙᑎᖏᑦ ᖃᓄᐃᓕᖏᓐᓄᑦ ᓯᓚᖓᓄᑦ, ᑐᕌᒐᖃᖅᑐᓂ ᐃᓄᓐᓂᑦ ᐊᒻᒪ ᐅᑭᐅᑕᖅᑐᒥᐅᑕᓂᑦ, ᐱᐅᓛᓂᑦ ᖃᐅᔨᒪᓂᐅᔪᓂᑦ ᖃᐅᔨᑎᑦᑎᓗᑎ ᐆᒪᔪᓂᑦ, ᐊᕙᑎᖓᓂ, ᐊᒻᒪ ᓄᓇᓕᒻᒥ ᐊᐅᓚᑦᑎᓂᕐᒧᑦ ᐊᒻᒪ ᐊᑐᓕᕈᓐᓇᓂᕐᒧᑦ ᐸᕐᓇᐅᑎᓂᑦ. 
ᖃᐅᔨᓴᖅᑎᕗᑦ ᑐᓴᐅᒪᑎᑦᑎᕙᑦᑐᑦ ᐅᕙᒍᑦ ᓇᓂᔭᖏᓐᓂ ᑕᒪᒃᑭᑎᒍᑦ ᑭᒃᑯᓕᒫᓄᑦ ᐊᒻᒪ ᐃᓕᓐᓂᐊᕐᓂᓕᕆᓂᕐᒧᑦ ᐊᑐᖅᑕᐅᔪᓂᑦ, ᐱᖃᓯᐅᑎᓪᓗᑎ ᑲᓇᑕᒥ ᐊᒻᒪ ᓄᓇᓕᒻᒥ ᐱᕙᓪᓕᐊᔪᓕᕆᔨᑎᒍᑦ, ᑲᑎᒪᓂᐅᔪᒃᑯᑦ ᐊᒻᒪ ᖃᓄᐃᓘᖅᑕᐅᔪᓂᑦ ᐱᓕᕆᑎᑦᑎᓂᕆᖃᑦᑕᖅᑕᕗᑦ ᓄᓇᓕᖓᓄᑦ ᖃᐅᓱᐃᑦᑐᖅ, ᐊᒻᒪ ᓴᖅᑭᔮᖅᑎᑦᑎᓂᒃᑯᑦ ᐅᕙᒍᑦ ᐱᓕᕆᔭᖏᓐᓂ ᖃᐅᓱᐃᑦᑐᒥ ᖃᕋᓴᐅᔭᒃᑰᕈᑎᒃᑯᑦ. ᐃᓚᒋᐊᕐᓗᒍ, ᑐᓂᓯᕙᑦᑐᒍᑦ ᖃᓄᐃᓐᓂᕆᔭᖏᓐᓂ ᑲᓇᑕᒥ ᐊᒻᒪ ᓯᓚᕐᔪᐊᒥ ᑲᑎᒪᓂᐅᔪᓄᑦ (ᓲᕐᓗ, ᐅᑭᐅᑕᖅᑐᖅ ᐊᓯᔾᔨᕐᓂᖓ, ᐊᒻᒪ ᖁᐊᖑᐃᓐᓇᖅᑐᖅ ᐊᑕᖏᖅᑐᒍ, ᐊᒻᒪ ᑲᓇᑕᒥ ᓄᓇᖓᓂᖃᓄᐃᓕᖓᓂᖏᓐᓄᑦ ᑲᑐᔾᔨᖃᑎᒌᑦ) ᐊᒻᒪ ᒪᑐᐃᖓᔪᓂᑦ ᐱᔭᔅᓴᐅᔪᓂᑦ ᐃᓕᓐᓂᐊᕐᓂᓕᕆᓂᕐᒧᑦ ᐅᖃᓕᒫᒐᕐᓂᑦ.  

